ddrg/super_eurlex huggingface dataset:
Rådets forordning (EF) nr. 2345/2002

af 16. december 2002

om indgåelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og regeringen for Republikken Angola om fiskeri ud for Angola, for perioden fra 3. august 2002 til 2. august 2004

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37 sammenholdt med artikel 300, stk. 2, og stk. 3, første afsnit, første punktum,

under henvisning til forslag fra Kommissionen,

under henvisning til udtalelse fra Europa-Parlamentet(1), og

ud fra følgende betragtninger:

(1) I henhold til aftalen mellem Det Europæiske Økonomiske Fællesskab og regeringen for Republikken Angola om fiskeri ud for Angola(2) har de to parter ført forhandlinger for at fastsætte de ændringer eller tilføjelser, der skal foretages i denne aftale ved udløbet af gyldighedsperioden for den protokol, der er knyttet til aftalen.

(2) Som resultat af disse forhandlinger blev der den 30. juni 2002 paraferet en ny protokol om fastsættelse af de fiskerimuligheder og den finansielle modydelse, der er omhandlet i nævnte aftale, for perioden fra 3. august 2002 til 2. august 2004.

(3) Det er i Fællesskabets interesse at godkende denne protokol.

(4) Fiskerimulighederne bør fordeles mellem medlemsstaterne på grundlag af den traditionelle fordeling af de fiskerimuligheder, fiskeriaftalen giver -

UDSTEDT FØLGENDE FORORDNING:

Artikel 1

Protokollen om fastsættelse af de fiskerimuligheder og den finansielle modydelse, der er fastsat i aftalen mellem Det Europæiske Økonomiske Fællesskab og regeringen for Republikken Angola om fiskeri ud for Angola, for perioden fra 3. august 2002 til 2. august 2004 godkendes herved på Fællesskabets vegne.

Teksten til protokollen er knyttet til denne forordning(3).

Artikel 2

De fiskerimuligheder, der er fastsat i protokollen, fordeles mellem medlemsstaterne således:

>TABELPOSITION>

Hvis de i protokollen fastsatte fiskerimuligheder ikke opbruges med licensansøgningerne fra disse medlemsstater, kan Kommissionen tage licensansøgninger fra andre medlemsstater i betragtning.

Artikel 3

Formanden for Rådet bemyndiges til at udpege de personer, der er beføjet til at undertegne protokollen med bindende virkning for Fællesskab.

Artikel 4

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. december 2002.

På Rådets vegne

M. Fischer Boel

Formand

(1) Udtalelse afgivet den 5.12.2002 (endnu ikke offentliggjort i EFT).

(2) EFT L 341 af 3.12.1987, s. 2.

(3) Se side 92 i denne Tidende.
Kommissionens forordning (EF) nr. 2352/2002

af 20. december 2002

om fastsættelse for fangståret 2003 af tilbagetagelses- og salgspriserne for fiskerivarer, der er anført i bilag I til Rådets forordning (EF) nr. 104/2000

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 104/2000 af 17. december 1999 om den fælles markedsordning for fiskerivarer og akvakulturprodukter(1), særlig artikel 20, stk. 3, og artikel 22, og

ud fra følgende betragtninger:

(1) Ifølge forordning (EF) nr. 104/2000 skal EF's tilbagetagelses- og salgspriser for de varer, der er anført i bilag I til nævnte forordning, fastsættes på grundlag af varens friskhed, størrelse eller vægt og behandlingsgrad ved, at et beløb på højst 90 % af orienteringsprisen multipliceres med tilpasningskoefficienten for den pågældende varekategori.

(2) Med henvisning til den samme forordning kan tilbagetagelsesprisen multipliceres med justeringskoefficienter i landingsområder, der ligger meget fjernt fra Fællesskabets vigtigste forbrugscentre.

(3) Orienteringspriserne for alle de pågældende varer er for fangståret 2003 fastsat ved Rådets forordning (EF) nr. 2346/2002(2).

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -

UDSTEDT FØLGENDE FORORDNING:

Artikel 1

De tilpasningskoefficienter, der anvendes til beregning af EF's tilbagetagelses- og salgspriser for fangståret 2003 for de varer, der er anført i bilag I til forordning (EF) nr. 104/2000, er angivet i bilag I.

Artikel 2

EF's tilbagetagelses- og salgspriser gældende for fangståret 2003 og de varer, som de vedrører, er angivet i bilag II.

Artikel 3

De tilbagetagelsespriser, som gælder for fangståret 2003, i de landingsområder, der ligger meget fjernt fra Fællesskabets vigtigste forbrugscentre, og de varer, som de vedrører, er angivet i bilag III.

Artikel 4

Denne forordning træder i kraft den 1. januar 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. december 2002.

På Kommissionens vegne

Franz Fischler

Medlem af Kommissionen

(1) EFT L 17 af 21.1.2000, s. 22.

(2) Se side 3 i denne Tidende.

BILAG I

Tilpasningskoefficienter for varer i afsnit A, B og C i bilag I til forordning (EF) nr. 104/2000

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

BILAG II

EF's tilbagetagelses- og salgspriser for varer i afsnit A, B og C i bilag I til forordning (EF) nr. 104/2000

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

BILAG III

Tilbagetagelsespriser i landingsområder, som ligger meget fjernt fra de vigtigste forbrugscentre

>TABELPOSITION>
Kommissionens forordning (EF) nr. 2327/2002

af 23. december 2002

om indstilling af fiskeri efter sej fra fartøjer, som fører dansk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), senest ændret ved forordning (EF) nr. 2846/98(2), særlig artikel 21, stk. 3, og

ud fra følgende betragtninger:

(1) I Rådets forordning (EF) nr. 2555/2001 af 18. december 2001 om fastsættelse for 2002 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger(3), senest ændret ved forordning (EF) nr. 2256/2002(4), fastsættes kvoterne for sej for 2002.

(2) For at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen fastsætter den dato, på hvilken fiskeriet fra fiskerfartøjer, som fører en medlemsstats flag, har medført, at den tildelte kvote må anses for at være opbrugt.

(3) Ifølge de oplysninger, der er meddelt Kommissionen, har fiskeriet efter sej fra fartøjer, som fører dansk flag eller er registreret i Danmark, i farvandene i ICES-område IIa (EF-farvande), i Skagerrak, Kattegat, ICES-område IIIb, c og d (EF-farvande) og Nordsøen nået den tildelte kvote for 2002. Danmark har forbudt fiskeri efter denne bestand fra den 10. december 2002. Denne dato bør derfor også fastsættes i denne forordning -

UDSTEDT FØLGENDE FORORDNING:

Artikel 1

Fiskeriet efter sej fra fartøjer, der fører dansk flag eller er registreret i Danmark, i farvandene i ICES-område IIa (EF-farvande), i Skagerrak, Kattegat, ICES-område IIIb, c og d (EF-farvande) og Nordsøen har medført, at Danmarks kvote af sej for 2002 må anses for at være opbrugt.

Fiskeriet efter sej i farvandene i ICES-område IIa (EF-farvande), i Skagerrak, Kattegat, ICES-område IIIb, c og d (EF-farvande) og Nordsøen fra fartøjer, der fører dansk flag eller er registreret i Danmark, er forbudt ligesom opbevaring om bord, omladning og landing af den ovenfor nævnte bestand fanget af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 10. december 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. december 2002.

På Kommissionens vegne

Franz Fischler

Medlem af Kommissionen

(1) EFT L 261 af 20.10.1993, s. 1.

(2) EFT L 358 af 31.12.1998, s. 5.

(3) EFT L 347 af 31.12.2001, s. 1.

(4) EFT L 343 af 18.12.2002, s. 19.
Kommissionens forordning (EF) nr. 2334/2002

af 23. december 2002

om ændring af forordning (EF) nr. 2540/2001 om fravigelse af forordning (EF) nr. 1148/2001 for så vidt angår overensstemmelseskontrol ved import af friske frugter og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved forordning (EF) nr. 1881/2002(2), særlig artikel 10, og

ud fra følgende betragtninger:

(1) I medfør af Kommissionens forordning (EF) nr. 2540/2001(3), senest ændret ved forordning (EF) nr. 1225/2002(4), er anvendelsesområdet for foranstaltningerne i artikel 6, stk. 4, i Kommissionens forordning (EF) nr. 1148/2001 af 12. juni 2001 om kontrol af overensstemmelse med handelsnormerne for friske frugter og grøntsager(5), ændret ved forordning (EF) nr. 2590/2001(6), midlertidigt udvidet til at omfatte alle partier uanset vægt, som kun indebærer en beskeden risiko for manglende overensstemmelse med normerne.

(2) Da forordning (EF) nr. 2540/2001 blev vedtaget, havde Kommissionen efter bestemmelserne i artikel 7 i forordning (EF) nr. 1148/2001 kun godkendt den kontrol, som et enkelt tredjeland foretager i forbindelse med eksport. Siden denne dato har Kommissionen godkendt kontrollen i fem andre tredjelande. Imidlertid er visse andre anmodninger fra tredjelande fortsat til behandling. I øvrigt er der ved at blive udarbejdet nye bestemmelser, der skal gøre det muligt for medlemsstaterne at koncentrere overensstemmelseskontrollen ved import på de varer, for hvilke der er størst risiko for manglende overensstemmelse, men disse bestemmelser vil først træde i kraft efter første kvartal af 2003. På denne baggrund bør anvendelsen af bestemmelserne i forordning (EF) nr. 2540/2001 forlænges i tre måneder.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

I artikel 1 i forordning (EF) nr. 2540/2001 ændres datoen den 30. december 2002 til den 31. marts 2003.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. januar 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. december 2002.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 1.

(2) EFT L 285 af 23.10.2002, s. 13.

(3) EFT L 341 af 22.12.2001, s. 79.

(4) EFT L 179 af 9.7.2002, s. 12.

(5) EFT L 156 af 13.6.2001, s. 9.

(6) EFT L 345 af 29.12.2001, s. 20.
Kommissionens forordning (EF) nr. 2362/2002

af 27. december 2002

om åbning for 2003 af et toldkontingent ved indførsel til Det Europæiske Fællesskab af visse varer med oprindelse i Tyrkiet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter(1), senest ændret ved forordning (EF) nr. 2580/2000(2), særlig artikel 7, stk. 2,

under henvisning til afgørelse nr. 1/97 truffet af Associeringsrådet EF-Tyrkiet af 29. april 1997 om ordningen for visse forarbejdede landbrugsprodukter(3), særlig artikel 1, og

ud fra følgende betragtninger:

(1) For at fremme udviklingen af samhandelen i overensstemmelse med toldunionens mål er der ved afgørelse nr. 1/97 truffet af Associeringsrådet EF-Tyrkiet fastsat et årligt værditoldkontingent for visse pastaprodukter, som indføres til Fællesskabet fra Tyrkiet. Dette kontingent bør åbnes for 2003, og tilladelse til at udnytte det bør betinges af, at der forelægges et varecertifikat A.TR. i henhold til afgørelse nr. 1/2001 truffet af Toldsamarbejdsudvalget EF-Tyrkiet den 28. marts 2001 om ændring af afgørelse nr. 1/96 om gennemførelsesbestemmelser til afgørelse nr. 1/95 truffet af Associeringsrådet EF-Tyrkiet(4).

(2) Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(5), senest ændret ved forordning (EF) nr. 444/2002(6), indeholder bestemmelser om forvaltning af toldkontingenter. Det bør bestemmes, at det toldkontingent, der åbnes ved nærværende forordning, forvaltes i overensstemmelse med disse bestemmelser.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i forbindelse med Handel med Forarbejdede Landbrugsprodukter uden for Bilag I -

UDSTEDT FØLGENDE FORORDNING:

Artikel 1

Det i bilaget anførte EF-toldkontingent åbnes fra den 1. januar til den 31. december 2003 for de varer med oprindelse i Tyrkiet, der er nævnt i dette bilag.

Tilladelse til at udnytte dette kontingent er betinget af, at der forelægges et varecertifikat A.TR. i overensstemmelse med afgørelse nr. 1/2001 truffet af Toldsamarbejdsudvalget EF-Tyrkiet.

Artikel 2

Det i artikel 1 nævnte EF-toldkontingent forvaltes af Kommissionen i overensstemmelse med artikel 308a, 308b og 308c i forordning (EØF) nr. 2454/93.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. januar 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. december 2002.

På Kommissionens vegne

Erkki Liikanen

Medlem af Kommissionen

(1) EFT L 318 af 20.12.1993, s. 18.

(2) EFT L 298 af 25.11.2000, s. 5.

(3) EFT L 126 af 17.5.1997, s. 26.

(4) EFT L 98 af 7.4.2001, s. 31.

(5) EFT L 253 af 11.10.1993, s. 1.

(6) EFT L 68 af 12.3.2002, s. 11.

BILAG

>TABELPOSITION>
Kommissionens forordning (EF) nr. 2353/2002

af 20. december 2002

om fastsættelse for fangståret 2003 af salgspriserne for fiskerivarerne i bilag II til Rådets forordning (EF) nr. 104/2000

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 104/2000 af 17. december 1999 om den fælles markedsordning for fiskerivarer og akvakulturprodukter(1), særlig artikel 25, stk. 1 og 6, og

ud fra følgende betragtninger:

(1) For hver af varerne i bilag II til forordning (EF) nr. 104/2000 fastsættes der inden fangstårets begyndelse en EF-salgspris på mindst 70 % og højst 90 % af orienteringsprisen.

(2) Orienteringspriserne for alle de pågældende varer er for fangståret 2003 fastsat ved Rådets forordning (EF) nr. 2346/2002(2).

(3) Markedspriserne varierer betragteligt, afhængigt af arterne og varernes præsentationsformer, specielt for tiarmet blæksprutte og kulmule.

(4) Der bør derfor fastsættes tilpasningskoefficienter for de forskellige arter og præsentationsformer for frosne varer, der landes i Fællesskabet, med henblik på at fastlægge det prisniveau, der kan udløse interventionsforanstaltningen i artikel 25, stk. 2, i forordning (EF) nr. 104/2000.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -

UDSTEDT FØLGENDE FORORDNING:

Artikel 1

EF-salgspriserne for fangståret 2003 for de varer, der er opført i bilag II til forordning (EF) nr. 104/2001, og de præsentationsformer og koefficienter, som de vedrører, er anført i bilaget.

Artikel 2

Denne forordning træder i kraft den 1. januar 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. december 2002.

På Kommissionens vegne

Franz Fischler

Medlem af Kommissionen

(1) EFT L 17 af 21.1.2000, s. 22.

(2) Se side 3 i denne Tidende.

BILAG

>TABELPOSITION>

Præsentationsformer:

- Hel, ikke renset: uforarbejdet fiskerivare.

- Renset: vare, der er renset for indvolde.

- Tube: blækspruttekrop, der er renset for indvolde, og som er uden hoved.
Kommissionens forordning (EF) nr. 2350/2002

af 20. december 2002

om fastsættelse af støtten til privat oplagring af visse fiskerivarer i fiskeriåret 2003

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 104/2000 af 17. december 1999 om den fælles markedsordning for fiskerivarer og akvakulturprodukter(1),

under henvisning til Kommissionens forordning (EF) nr. 2813/2000 af 21. december 2000 om gennemførelsesbestemmelser til Rådets forordning (EF) nr. 104/2000 for så vidt angår støtte til privat oplagring af visse fiskerivarer(2), særlig artikel 1, og

ud fra følgende betragtninger:

(1) Støtten må ikke overstige de tekniske og finansielle udgifter, der blev konstateret i Fællesskabet i det foregående fiskeriår.

(2) For ikke at opmuntre til langvarig oplagring samt for at afkorte betalingsfristerne og nedbringe kontroludgifterne bør støtten til privat oplagring ydes på en gang.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -

UDSTEDT FØLGENDE FORORDNING:

Artikel 1

Støtten i fiskeriåret 2003 til privat oplagring af de varer, der er anført i bilag II til forordning (EF) nr. 104/2000, fastsættes således:

- første måned: 185 EUR/ton

- anden måned: 0 EUR/ton.

Artikel 2

Denne forordning træder i kraft den 1. januar 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. december 2002.

På Kommissionens vegne

Franz Fischler

Medlem af Kommissionen

(1) EFT L 17 af 21.1.2000, s. 22.

(2) EFT L 326 af 22.12.2000, s. 30.
Kommissionens forordning (EF) nr. 2360/2002

af 27. december 2002

om åbning for 2003 af et toldkontingent ved indførsel til Det Europæiske Fællesskab af visse varer med oprindelse i Island og fremstillet af landbrugsprodukter som omhandlet i Rådets forordning (EF) nr. 3448/93

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter(1), senest ændret ved forordning (EF) nr. 2580/2000(2), særlig artikel 7, stk. 2,

under henvisning til Rådets afgørelse 1999/492/EF af 21. juni 1999 om indgåelse af en aftale i form af brevveksling mellem Det Europæiske Fællesskab på den ene side og Republikken Island på den anden side om protokol nr. 2 til overenskomsten mellem Det Europæiske Økonomiske Fællesskab og Republikken Island(3), særlig artikel 2, og

ud fra følgende betragtninger:

(1) Aftalen i form af brevveksling mellem Det Europæiske Fællesskab på den ene side og Republikken Island på den anden side om protokol nr. 2 til overenskomsten mellem Det Europæiske Økonomiske Fællesskab og Republikken Island, godkendt ved afgørelse 1999/492/EF, indeholder bestemmelser om årlige toldkontingenter ved indførsel fra Island af sukkervarer og chokolade og andre tilberedte næringsmidler med indhold af kakao. Det er nødvendigt at åbne dette kontingent for 2003.

(2) Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(4), senest ændret ved forordning (EF) nr. 444/2002(5), indeholder bestemmelser om forvaltning af toldkontingenter. Det bør bestemmes, at det toldkontingent, der åbnes ved nærværende forordning, forvaltes i overensstemmelse med disse bestemmelser.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i forbindelse med Handel med Forarbejdede Landbrugsprodukter uden for Bilag I -

UDSTEDT FØLGENDE FORORDNING:

Artikel 1

Fra den 1. januar til den 31. december 2003 gælder de i bilaget anførte toldsatser for de i samme bilag omhandlede varer med oprindelse i Island, indtil det i bilaget nævnte årlige kontingent er opbrugt.

Artikel 2

Det i artikel 1 nævnte toldkontingent forvaltes af Kommissionen i overensstemmelse med artikel 308a, 308b og 308c i forordning (EØF) nr. 2454/93.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. januar 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. december 2002.

På Kommissionens vegne

Erkki Liikanen

Medlem af Kommissionen

(1) EFT L 318 af 20.12.1993, s. 18.

(2) EFT L 298 af 25.11.2000, s. 5.

(3) EFT L 192 af 24.7.1999, s. 47.

(4) EFT L 253 af 11.10.1993, s. 1.

(5) EFT L 68 af 12.3.2002, s. 11.

BILAG

>TABELPOSITION>
Kommissionens forordning (EF) nr. 2363/2002

af 27. december 2002

om åbning for 2003 af toldkontingenter ved indførsel til Det Europæiske Fællesskab af visse forarbejdede landbrugsprodukter med oprindelse i Norge

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter(1), senest ændret ved forordning (EF) nr. 2580/2000(2), særlig artikel 7, stk. 2,

under henvisning til Rådets afgørelse 2002/981/EF af 11. november 2002 om indgåelse af en aftale i form af brevveksling mellem Det Europæiske Fællesskab på den ene side og Kongeriget Norge på den anden side om protokol nr. 2 til den bilaterale frihandelsoverenskomst mellem Det Europæiske Økonomiske Fællesskab og Kongeriget Norge(3), særlig artikel 2, og

ud fra følgende betragtninger:

(1) De årlige kontingenter for visse forarbejdede landbrugsprodukter med oprindelse i Norge, der er fastsat i aftalen i form af brevveksling mellem Det Europæiske Fællesskab på den ene side og Kongeriget Norge på den anden side om protokol nr. 2 til den bilaterale frihandelsoverenskomst mellem Det Europæiske Økonomiske Fællesskab og Kongeriget Norge, bør åbnes for 2003.

(2) Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(4), senest ændret ved forordning (EF) nr. 444/2002(5), indeholder bestemmelser om forvaltning af toldkontingenter. Det bør bestemmes, at de toldkontingenter, der åbnes ved nærværende forordning, forvaltes i overensstemmelse med disse bestemmelser.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i forbindelse med Handel med Forarbejdede Landbrugsprodukter uden for Bilag I -

UDSTEDT FØLGENDE FORORDNING:

Artikel 1

De EF-toldkontingenter, der er anført i bilaget, åbnes fra den 1. januar til den 31. december 2003.

Artikel 2

De i artikel 1 nævnte EF-toldkontingenter forvaltes af Kommissionen i overensstemmelse med artikel 308a, 308b og 308c i forordning (EØF) nr. 2454/93.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. december 2002.

På Kommissionens vegne

Erkki Liikanen

Medlem af Kommissionen

(1) EFT L 318 af 20.12.1993, s. 18.

(2) EFT L 298 af 25.11.2000, s. 5.

(3) EFT L 171 af 27.6.1973, s. 1.

(4) EFT L 253 af 11.10.1993, s. 1.

(5) EFT L 68 af 12.3.2002, s. 11.

BILAG

>TABELPOSITION>